มหกรรมไกล่เกลี่ยหนี้ 4 ภาค เริ่มจังหวัดนครราชสีมา 18 มีนาคมนี้
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า กระทรวงยุติธรรมมีแผนการจัดงานมหกรรมไกล่เกลี่ยหนี้สินครัวเรือน (4 ภูมิภาค) และยุติธรรมพบประชาชน ประจำปี 2565 ภายใต้การบูรณาการความร่วมมือระหว่างกรมคุ้มครองสิทธิและเสรีภาพ และกรมบังคับคดี เริ่มที่ตลาดเทิดไท ตาลคู่ จังหวัดนครราชสีมา ในวันที่ 18 มีนาคมนี้ ซึ่งจะมีประชาชนจาก จังหวัดบุรีรัมย์และชัยภูมิร่วมด้วย โดยจะเชิญลูกหนี้กว่า 12,000 ราย ทั้งลูกหนี้ก่อนฟ้องและหลังฟ้อง มูลค่าทรัพย์กว่า 700 ล้านบาท และยังมีทั้งสถาบันอื่นๆ ที่ร่วมงาน อาทิ กยศ. ธนาคารออมสิน ธนาคารอาคารสงเคราะห์ ธนาคารกรุงเทพ บริษัท บริหารสินทรัพย์ เจ และบริษัท JMT แคปปิตอล เป็นต้นงานนี้กระทรวงยุติธรรม ยกทุกหน่วยงานลงมาเพื่ออำนวยความสะดวกให้ประชาชน ทั้งยังทำหนังสือถึงผู้ว่าราชการจังหวัด ประชาสัมพันธ์จังหวัด นายอำเภอ กำนัน ผู้ใหญ่บ้านและผู้นำท้องถิ่น เพื่อแจ้งประชาชนในพื้นที่เข้าร่วมงานอีกด้วย